  Майя Бывальцева 2017-тӥ арысь 1-тӥ шуркынмонлы Удмуртиын ВИЧ-инфекциен черлан 10 сюрс 59 учыр пусъемын, ивортэ улосвылысь Тазалыкез утёнъя министерстволэн пресс-службаез. Таяз арын 1 сюрс 49 выль учыр пусъемын. Кылем арысь та вакытэн ик ӵошатыса, со 14,6 процентлы тросгес. Со дыре ик, 100 сюрс улӥсьёсты басьтоно ке, черлан кунъя шоро-куспо лыдпуслэсь 35 процентлы улӥынгес. Висёнэз пусъем дырысен солэн вӧлмон амалъёсаз нырысетӥ интыын мынэ йырсазез усыкмытӥсь суретъёсын черлан (52 процент), но выль пусъем учыръёсын «азьпала потӥзы» матысь кусыпъёс. Чер вӧлмонлэн берло аръёсы аспӧртэмлыкез — выль шараям висисьёс пӧлын 25 ареслэсь бадӟымъёс тросгес луо, 2017-тӥ арын вань выль шараямъёс пӧлын сыӵеос 96,5 процентэз (2016-тӥ арын — 88,3 процент) Удмуртиысь Тазалыкез утёнъя министерстволэн пресс-службаезОзьы ик пусъемын, 19 процентэзлэн выль шараям висисьёслэн черзы бер шедьтэмын вал, соин ик эмъян ӝегаз. Ӧнерчиос лыдъяло, со возьматэ, тросэз адямиос висён шӧдӥськыны кутскемлэсь азьвыл тестирование ӧз ортчылэ шуыса. 1-тӥ толсуре СПИДэн нюръяськонъя дунневыл нунал пусйиське. Туэ Ижкарын «ЖИВИ без ВИЧ/СПИДа» ужрадъёс ортчоз. «Петровский» но «Талисман» вузкаронниосын 16 час 30 минутысен 18 час 30 минутозь калык быгатоз: тодыны, кызьы астэ ВИЧ-инфекцилэсь утьыны; мерлыко юалляськонэз ортчыны; викторинае пыриськыны; бадӟым горд лентаез — акцилэсь тодметсэ — тазалыко улон понна мереткылъёсын (лозунгъёсын) буяны; «СТОП СПИД» фотосессие пыриськыны; ВИЧ-инфекци нуллӥсьёслы горд тюльпанъёс лэсьтыны; пиналъёс яркыт суредъёсты буяны быгатозы. Озьы ик котькуд мылкыд карись Удмуртиысь СПИД центрын но солэн Воткаысь, Глазкарысь, Сарапулысь, Можгаысь, Эграысь но Уваысь ёзэтъёсаз ВИЧ-инфекцилы тестированиез дунтэк ортчыны быгатозы. Тегъёс: Тазалык Ижкар Удмуртия Тазалыкезутёнъяминистерство тазалыкезутён ВИЧноСПИД  